**18. sjednica Školskog odbora**

**Zapisnik sa 18. sjednice Školskog odbora V. gimnazije Vladimir Nazor Split, Split, održane 28. ožujka 2018 . (srijeda), s početkom u 17:00 sati, u uredu ravnateljice**

Sjednici su bili prisutni svih 7 članova Školskog odbora. Odluke su donesene jednoglasno.

**AD-1) Verificiranje zapisnika s prethodne 17. sjednice Školskog odbora**

Na zapisnik s prošle sjednice Školskog odbora, od 1.3.2018. nije bilo primjedaba ni dopuna te je isti jednoglasno usvojen od strane nazočnih članova Školskog odbora.

**AD-2) Verifikacija mandata članova Školskog odbora imenovanih od strane osnivača**

**O D L U K A, br. 1**

1. Verificira se mandat članovima Školskog odbora, imenovanim od strane osnivača samostalno (na vrijeme od četiri godine), koji teče od dana konstituiranja Školskog odbora (30.5.2017.).

**AD-3) Odlučivanje o davanju prethodne suglasnosti za sporazumni raskid ugovora o radu sklopljenog na određeno nepuno radno vrijeme s nastavnicom M.B.P. zbog zasnivanja radnog odnosa u drugoj ustanovi (s danom 31.3.2018.)**

**O D L U K A, br. 2.**

Daje se prethodna suglasnost ravnateljici Škole za Sporazumni raskid Ugovora o radu (od 1. rujna 2016.) s nastavnicom M.B.P., zaposlenoj na određeno nepuno radno vrijeme, s danom 31. ožujka 2018. (uz naknadu za neiskorišten razmjerni dio godišnjeg odmora za 2018. godinu) zbog zasnivanja radnog odnosa u drugoj ustanovi.

**AD-4)** **Odlučivanje o davanju prethodne suglasnosti za dopunu sati (10 sati) ugovorom na određeno nepuno radno vrijeme nastavnici J.B. i 2 sata razredništva nastavnici M.M. koje imaju zasnovan radni odnos ugovorom na neodređeno nepuno radno vrijeme.**

**O D L U K A, br. 3.**

Daje se prethodna suglasnost ravnateljici Škole za dopunu nastavnih sati (10 sati talijanskog jezika) ugovorom na određeno nepuno radno vrijeme (bez natječaja) nastavnici J.B. i 2 sata razredništva nastavnici M.M., od 1.4.2018. koje u ovoj Školi već imaju zasnovan radni odnos ugovorom o radu na neodređeno nepuno radno vrijeme.